Стары летапіс распавядае пра тое, як князёўна Рагнеда, прыгажуня, дачка Рагвалода, адмовіла Ўладзіміру ўзяць з ім шлюб. Войска Ўладзіміра зруйнавала Полацк, былі забітыя бацькі Рагнеды, а саму князёўну Ўладзімір гвалтоўна зрабіў жонкаю. Рагнеда стала адною з мноства жонак князевых, нарадзіла славутых дзяцей, сярод якіх Яраслаў Мудры і Ізяслаў, якому мы абавязаны назваю горада Заслаўя, што пад Менскам.